Haiku (operacinė sistema)

Haiku OS, dar žinoma kaip OpenBeOS – laisvai platinama atviro kodo operacinė sistema.Haiku, distrowatch.com. Nuoroda tikrinta 2020-06-22. Projekto tikslas – sukurti / atkurti operacinę sistemą pagal BeOS pavyzdį.

 Ištakos 
Projektas prasidėjo, kai Palm, Inc., nupirkusi Be Inc., nutraukė BeOS tolesnį kūrimą bei palaikymą, palikdama šios operacinės sistemos vartotojus be galimybės ją atnaujinti.„After 16 Years of Development, The First Beta of Haiku is Finally Here“, itsfoss.com. Nuoroda tikrinta 2020-06-22.

Haiku projekto tikslas – perkurti BeOS atvirojo kodo pagrindu, išlaikant suderinamumą su BeOS programomis.

2004 m. projektas, kad nekiltų keblumų dėl teisių į pavadinimą „BeOS“, buvo pervadintas į Haiku. Šį vardą balsavimu išrinko patys vartotojai. 

Buvo įkurta Haiku, Inc. – ne pelno organizacija, įsikūrusi Niujorko valstijoje.

 Kūrimas 
Haiku operacinė sistema kuriama C++ programavimo kalba.

Jos branduolys yra specialiai pritaikytas labai dideliam lygiagrečių procesų ir komandų gijų skaičiui.

Daugiaveiksmiškumas ir gijų gausa leidžia Haiku maksimaliai išnaudoti papildomus kompiuterinės sistemos procesorius.

Haiku naudoja OpenBFS failų sistemą, kuri yra atviro kodo Be failų sistemos (BFS) reimplementacija.„Haiku Close Up“, www.linux-magazine.com. Nuoroda tikrinta 2020-06-22. Ji yra 64 bitų žurnalinė failų sistema, turinti praplėstą failo atributų sistemą (metaduomenis) su indeksavimo bei paieškos savybėmis, suteikiančiomis į reliacinę duomenų bazę panašų funkcionalumą.

 Išnašos 

 Nuorodos 

 Haiku Project home page
 Haiku Blog-O-Sphere

Kategorija:Laisvosios operacinės sistemos